VAARA - ULKOPUOLISILTA PÄÄSY KIELLETTY
Edessä on jotakin, jonka saatte nähdä.
En osaa selittää sitä. No niin.
Tämä on puolustusministeriön salainen paikka.
Tätä ei näy kartalla. Tämän ei pitäisi olla täällä.
Katsokaa. Näettekö?
Mitä... Toimi nyt.
Voi ei. Au!
Kultaseni, älä huolestu. Tiedän, että tämä kuulostaa kahelilta.
Mutta minä vannon,
että täällä on tekeillä jotakin outoa. Löysin vihdoin todisteita.
Viimeinen viesti isältäsi, niinkö?
Niin. Hän jätti tuon toissa päivänä.
En kuullut hänestä sen jälkeen, joten tulin tänne.
Soitin poliisille, mutta heitä ei kiinnosta,
koska tämä ei vaikuta rikokselta.
He sanoivat, että isä on aikuinen.
Ellei rikoksesta löydy todisteita,
he eivät voi tehdä mitään.
Siksi päätin tehdä jotain muuta.
Huomasitko mitään, kun tulit tänne sisään?
En sotkun lisäksi.
Onko isäsi kadonnut joskus aiemmin?
Ei tällä tavalla.
Hän lähettää yleensä viestin, jos lähtee telttailemaan -
tai "tutkimusreissulle", kuten hän sanoo.
Asuuko isäsi yksin?
Nyt asuu.
Äiti kuoli viime vuonna.
He nauttivat avaruusjutuista.
Se oli heidän hassu harrastuksensa.
Isällä oli vaikeaa äidin kuoleman jälkeen.
- Mitä hän tekee työkseen? - Hän on sähköinsinööri, nyt eläkkeellä.
Hän ei halunnut palata töihin.
Hän alkoi patikoida paljon. Hän tapasi käydä syrjäisillä seuduilla.
Oliko hän siellä jättäessään viestin?
En tiedä.
Hän kertoi nähneensä siellä jotain,
joka on salattua.
En välittänyt siitä ensin.
Olin vain iloinen, että hän teki jotakin -
ja innostui jostain.
Mutta siitä tuli sitten hienoinen pakkomielle.
Tiedätkö, mistä oli kyse?
Hallituksen salaliittojuttuja.
Tiedän, miltä se kuulostaa.
Tiedän sellaisesta jonkin verran.
Se kuulosti hullulta.
Joskus se on sitä, joskus ei.
Kyllästyin, kun hän alkoi puhua,
että hallitus seuraa häntä mustilla pakuilla,
koska hän löysi salaisen ohjelman.
Tarvitsen kaikki tiedot, jos otan tämän työn vastaan.
Minun pitää pystyä luottamaan tietoihin.
Mitä jätät kertomatta?
No,
isä oli alkanut ahdistella astrofysiikan professoria Phillyssä.
Tri Iris Blairia.
Mistä oli kyse?
En tiedä.
Mutta Blairin aviomies hankki isää varten lähestymiskiellon.
Ehkä hän teki isälleni jotain.
Tutkin asian.
Isäni on hyvä mies.
- Autatko etsimään hänet? - Teen kaikkeni.
- Hei, Velma. - Hei.
Ajattelinkin, että pidät 20 000 dollarin palkkiosta.
Mitä löysit Scott Palmerista?
Tyttären mukaan isällä -
oli lähestymiskielto, joten ehkä se liittyy tähän.
Muistatko keikan Renossa?
Kadonnut hammaslääkäri?
Muistan.
- Hän oli kahjo. Entä tämä tyyppi? - Hän uskoi hallituksen jahtaavan itseään.
Voi pojat. Oliko siitä todisteita?
Onko niitä ikinä?
Hyvä huomio.
Bobby etsii Palmerin sijaintia,
ja Reenie yrittää löytää -
lisätietoja siitä lähestymiskiellosta.
Menen Reenien toimistolle iltapäivällä.
Se alkaa kuulostaa sinunkin toimistoltasi.
Minä viihdyn siellä.
Tunnen oloni tarpeelliseksi.
Hyvä homma sinulle. Jutellaan pian.
Kuule, haluan auttaa. Siksi tulin.
Asiakkaasi myöntää syyllisyyden. Suostun puolen vuoden tuomioon -
ja kolmen vuoden ehdonalaiseen, koska pidän sinusta.
Oletpa herttainen.
Tehoaako tuo naisiin?
"Koska pidät minusta."
Herttaista, että luulet sen tehoavan minuun.
Pitääkö vastata?
Teen sinulle palveluksen. Tuomio ja puoli vuotta ehdonalaista.
Älä nyt. Joudun vastaamaan tästä pomolleni.
Minä en joudu.
Tiedän myös asian, jota et ehkä tiedä minun tietävän.
Ainoa todistajasi oli humalassa juhlittuaan koko yön,
kun hän muka näki asiakkaani tekemässä rikosta.
Haluatko todella tuhlata veronmaksajien varoja oikeussalissa,
kun murskaan ainoan todistajasi valamiehistön edessä?
Mitähän pomosi sitten sanoisi?
Hyvä on.
- Tuomio ja puoli vuotta. - Hienoa. Laadin paperit.
- Mukava asioida kanssasi. - Kuten aina.
Colter, tajuatko, että teen oikeita töitä?
Anteeksi. On vain pienoinen hoppu.
Maksa ennakkopalkkio.
Säästät näissä kalliimmissa taksoissa.
Löysitkö tietoja lähestymiskiellosta?
Löysin.
Puhuin sen määränneelle tuomarille.
Kieltoa anoi tri Blairin aviomies.
Hän esitteli oikeudessa -
Scott Palmerin puhelutiedot todisteeksi ahdistelusta.
No mitä?
Palmer oli innokas. Hän soitti jopa 20 kertaa päivässä.
Ovatko tiedot sinulla?
"Sainko puhelutiedot?"
- Lähetän ne nyt. - Kiitos.
Anteeksi.
- Tri Blair? - Pitää paikkansa.
- Voinko olla avuksi? - Kyllä, luulisin.
Olen Colter Shaw. Etsin Scott Palmeria.
Onko jotain tapahtunut?
Hän katosi toissa päivänä. Tytär palkkasi minut etsintöihin.
En ole poliisi enkä yksityisetsivä.
Auttaisin, jos voisin,
mutta en tiedä hänen katoamisestaan.
Minun pitää lähteä töihin.
Niin.
Puhuitte hänen kanssaan melko paljon.
Sain puhelutiedot.
Ja hankitte lähestymiskiellon.
Kyllä. Soittoja tuli yhä useammin.
Hän ei lopettanut.
Ymmärrän, mutta yksi puheluista oli kymmenen minuuttia pitkä.
Muutama kesti seitsemän minuuttia.
Tiedän, ettei jostakusta eroon pääseminen vie niin kauan,
joten mietin, mistä te puhuitte.
Hyvä on.
Hänellä oli kiinnostavia ideoita.
Onko UAP teille tuttu?
Ufotko?
Sama asia. Tunnistamattomat ilmakehän ilmiöt.
Ihmiset häpeävät yhä UAP:hen ja NHI:hin liittyviä asioita.
Ei-inhimillinen älykkyys. Varsinkin akateemisissa piireissä.
Scott halusi puhua niistä.
Se aihe kiinnostaa minua.
Oliko hänellä niihin liittyviä ideoita?
Kyllä.
Hän on välillä hyvin kiihkeä ja äänekäs,
kun taas minä puhun hienovaraisesti.
- Kertoiko hän tietoja? - ...kadulla!
Minä...
Mitä te pelkäätte?
Anteeksi.
En voi puhua siitä, ja minun täytyy lähteä töihin.
Toivottavasti löydätte hänet.
Kiitos.
- Hei, C. Hyvä, että vastasit. - Mitä löysit, Bobby?
Palmerin puhelin oli kiinni, joten en saanut sijaintia.
Entä aiemmat sijainnit?
Kaikki sijaintitiedot ovat poissa.
Ne on poistettu.
Kerrotko nyt, miten nerokas olet?
Löysin hänen autonsa.
Ei auton paikanninta,
mutta hänellä oli kamera kojelaudalla.
Hakkeroin sen sijainnin -
ja löysin auton viimeisen paikan.
Hiekkatie valtion mailla.
Hänen tyttärensä sanoi Scottin patikoineen syrjäseudulla -
ja puhuneen salaliitoista.
Kaksi plus kaksi taitaa olla neljä.
- Lähetän sijainnin. - Kiitos.
Mitä sinä tiedät UAP:stä?
Miten syvälle haluat mennä?
Puhutaanko Jacques Valleesta tai J. Allen Hynekistä?
Tai David Gruschista,
Lue Elizondosta ja Modern Disclosure Movementista.
Joko elämme simulaatiossa -
tai ne ovat ulottuvuuksien välisiä olentoja.
- Jotkut puhuvat uskonnosta. - Uskotko niihin?
Mieti nyt. Maailmankaikkeus on suuri ja vanha paikka.
Olemmeko muka yksin?
Miksemme ole nähneet mitään?
Netissä riittää kuvia.
Tarkoitatko YouTube-videoita,
joissa on suttuinen pieni valo, joka voi olla mitä vain?
- Ehkä asekokeita. - Selvä.
Jokainen Mulder tarvitsee Scullyn. Se ei haittaa.
Mutta jos haluat nähdä jotain siistiä, katso Kumburgazin video.
- Havainto tehtiin Turkissa. - Ehkä joskus toiste.
Nyt haluan löytää Scott Palmerin.
Professori tietää jotain, mutta ei kerro.
Etsi tietoja hänestäkin.
- Mitä nyt, C? - Saavuin paikalle.
Täällä ei näy Scott Palmerin autoa.
Näen sinut. Olet oikeassa paikassa.
- Eikö mitään? - Ei.
- Entä tri Blair? - Löytyi tietoja.
Salainen viestisivu.
Tieteilijöiden ryhmä -
jakaa siellä tietoja UAP:stä.
Oliko tri Blair mukana?
Jep. Seurasin IP-osoitetta hänen työpaikaltaan sinne.
Kuin näkymätön yliopisto.
- Mikä se on? - Tieteilijöiden verkosto,
joka haluaa salata löytönsä ufoista.
Arvelen tri Blairin kuuluneen siihen.
Odota.
Scottin auto löytyi. Hän ei halunnut paljastaa sijaintiaan.
Oletko siellä, C?
Colter?
Bobby?
Tässä ei ole järkeä.
En löydä mitään. Colter on ollut hukassa 12 tuntia,
eikä netistä löydy mitään.
Yleensä löydän signaalin jostain,
mutta en löydä mitään.
Pyysin apulaisseriffiä tarkistamaan antamasi koordinaatit.
Hän löysi Colterin auton, ei Colteria.
Entä Palmerin viimeinen sijainti?
Palmerin kameran signaali on kadonnut.
- Selvä. Lähden sinne. - Minne?
Colter on pulassa. Tunnen sen.
Hän ei halua, että säntäät ties minne.
Hän ei epäröisi lähteä, jos olisi kyse meistä. Te tiedätte sen.
Colter valitsisi fiksuimman ratkaisun. Tiedän sen verran.
- Kenelle soitat? - Varasuunnitelmalle.
Colter ei ilahdu tästä.
Eikö? Harmi.
Hän ei ole kadonnut tällä lailla.
Jokin on pielessä. Tiedän, kuka hänet löytää.
Herätys.
Tiedän, että kuulet.
Noin.
Olet Colter Shaw, eikö niin? Ajokortissasi lukee niin.
- Missä olen? - Turvallisessa paikassa.
Turvallisimmassa.
Onneksi löysimme sinut ennen kuin astuit miinaan.
Se maapala?
Siellä on paljon miinoja jäljellä. Näin kerran, miten kauriin kävi.
Pelkkää punaista usvaa.
- Mitä nämä ovat? - Suojelen sinua.
Reagoit rauhoittavaan huonosti.
Otatko nämä pois?
- Polvi venähti, kun kaaduin. - Niinkö?
Löysään tätä, niin yletyt siihen.
Pikku salaisuutemme.
Et pääse pitkälle, jos toteutat aikeesi.
Vartija oven takana?
Hän tuplaa annoksesi. Jotkut nukkuvat kolme päivää.
Ammuitko tainnutusnuolen?
Tunkeuduit puolustusministeriön laitokseen.
Aiemmin olisi lentänyt luoti.
Onneksesi uusi protokolla vaatii vaarattomampia karkotteita.
Iskivätkö ne karkotteet Scott Palmeriin?
Autatko häntä?
Etsin häntä, mutta taidat tietää sen jo.
Kerro tietosi Scottista.
Hän ei ole hallussasi.
Kiinnitän remmin uudestaan.
Muista, mitä sanoin pakenemisesta.
Missä olen? Armeijan tukikohdassako?
En valitettavasti voi kertoa sitä. Se on salaista tietoa.
Scott Palmer epäili, että täällä on jotain tekeillä.
Mikä nimesi olikaan?
Yritän saada sinulle poistumisluvan.
Yritä sillä välin levätä.
Irtoa.
- Aita tutkittu. - Kuitti. Kaikki tutkittu.
Mitä tapahtuu?
- Colter Shaw pääsi siteistä pois. - Niinkö?
Herra Shaw onkin taitava.
- Annanko taas rauhoittavaa? - Älä vielä.
Pitäköön hauskaa.
Minun pitää soittaa puhelu.
Kuittaan. Vahtikaa aluetta.
Kyllä, sir. Ymmärrän.
Ei, olemme aikataulussa. Kahdeksan tuntia.
Siivoan vain hieman paikkoja.
Rauhassa.
Russell?
Kuka muu auttaisi sinut pulasta?
Mitä sinä täällä teet?
Käydään kaikki läpi myöhemmin.
Nyt pitää mennä.
- Kinkkistä. Täällä on vartija. - Älä hänestä välitä.
Tai kahdesta muustakaan. Toin lahjan.
- Kiitos. - Ei kestä.
Tule. Meidän pitää häipyä.
- Olemme alueen ulkopuolella. - Niin,
puolustusministeriön salaisen ohjelman piilopaikassa.
Aidat eivät pysäytä heitä. He voivat tehdä mitä vain.
Olen toiminut heidän puolellaan.
Miten löysit minut?
Armeijakamujen avullako? Teetkö taas yksityiskeikkoja?
Molempia. Tai en kumpaakaan.
Reenie soitti ja kertoi koordinaatit.
Onneksi olin lähellä ja pääsin apuun.
Soittiko Reenie sinulle?
Hän ei tiennyt muitakaan. Olen kai sellainen tyyppi.
Tulokset puhuvat puolestaan.
Taas se alkaa.
Soitin pari puhelua ja kuulin,
että pikkuveli oli eksynyt salaiseen tukikohtaan.
Ja tässä olen.
"Kiitos, Russ." "Ole hyvä."
Jutteletko Reenien kanssa?
- Pidämme yhteyttä. - Mitä se tarkoittaa?
Pyydän häntä illalliselle, ja hän kieltäytyy.
Ei haittaa.
Hän tekee omia juttujaan, ja ymmärrän sen,
mutta pelastamisesi takaa minulle treffit.
En olisi niin varma.
Otan sen riskin,
kun kehut rohkeuttani ja sankarillisuuttani.
En tee niin.
Olet omillasi Reenien suhteen.
Keskitytään töihin.
Velma kertoi tilanteen. Etsiikö joku tyyppi UAP:eitä?
Puhutko nyt Velman kanssa?
Olen hyödyllinen. Tiedät, miten käy siviilien,
jotka näkevät asioita, joita heidän ei tule nähdä.
Uskotko nyt ufoihin?
"UAP" on oikea ilmaisu.
Eikä ole kyse uskomisesta vaan tietämisestä.
Oletko nähnyt juttuja?
Olen nähnyt asioita, joita saisit hämmästellä.
BENSA LOPPUI PALAAN TUNNIN PÄÄSTÄ
En sano enempää. Mentiin.
Ketä me etsimme?
Scott Palmeria. Autatko löytämään hänet?
Niinhän me teemme. Onneksesi kalenterissani oli tilaa.
Minne ajetaan?
Hän ei ole tukikohdassa, joten meidän pitää löytää hänet ensin.
Ehkä avaruusolennot veivät hänet.
- Olen vakavissani. - Niin minäkin.
Uskot niihin juttuihin.
Muistatko, kun olimme muksuja ja isä vei meidät Eagle Head Rockille -
katsomaan valoja taivaalla?
- En tiedä, mistä puhut. - Muistat sen.
Sinulla oli avaruusaluspyjamasi.
Kysyit isältä valoista,
ja hän osoitti pyjamasi avaruusalusta.
Ehkä ne olivat meteoreja.
Toista tuota itsellesi.
Kerron yhden jutun.
Jos pitää valita Zeta Reticulin asukkien ja puolustusministeriön vakoojien väliltä,
valitsen liskoihmiset.
- Kuka se on? - Scottin tytär.
- Patti. - Colter,
löysitkö isäni?
En vielä. Etsimme yhä.
Selvä. Musta tila-auto -
pari outoa miestä kyydissään on isän talon luona.
Jo eilisestä asti.
Ehkä isä oli löytänyt jotain.
Voit olla vaarassa, Patti.
Lähde pois sieltä -
kenenkään huomaamatta. Onnistuuko se?
Minä yritän. Mutta mihin isä oli sekaantunut?
En voi puhua siitä nyt.
Lähde vain pois sieltä.
Selvä.
Minulla on puhelin yhä.
- Mitä siitä? - Minut päästettiin vapaaksi.
Se oli liian helppoa.
Mitä? Hain sinut pois.
Tein siitä helpon näköistä.
Ei, he haluavat minun löytävän Scottin. Siitä tässä on kyse.
Näytä puhelintasi.
Heitä SIM-kortti pois.
Mitä sinä teet?
- Noin. - Puhuin SIM-kortista.
- Puhelinta ei tarvitse hajottaa. - Ei voi varoa liikaa.
Ja riisu takkisi.
Vilkaisen niskaasi.
- Kyllä. Tunnetko tuon? - Se nuoli osui siihen.
Ei, täällä on jotain muuta.
Tämä sattuu vähän.
- Mitä hittoa? - Näin.
Kyllä.
Näetkö?
Oletko nähnyt tuollaista?
Olen. Se voisi olla pahemmassakin paikassa.
Nyt keksin.
Se oli parempi idea.
- Tuo pitää heidät työn touhussa. - Hyvä heitto.
- Mitä hittoa? - Älkää säikähtäkö.
En tee pahaa.
Etsin Scottia. Hän on pahassa pulassa.
Kuka hitto sinä olet?
Olen Russell. Tein itselleni voileivän.
Eihän haittaa. Itse tehty hapanleipä on hyvää.
Anteeksi tuo. Yritin estää, mutta hän on moukka.
Oli pakko tankata.
Sanoin jo, etten tiedä Scottista -
enkä hänen puuhistaan.
Keräätte tietoa avaruusolennoista, eikö niin?
Pidätte kaiken nimettömänä maineenne takia.
Hallituksen agentit etsivät Scottia.
Kerroitte hänelle jotain.
Liittyykö se tähän?
Kävin Scottin viimeisessä sijainnissa.
Puhelimeni sekosi siellä,
ja näkyi vain symboleita ja numeroita.
Mitä se tarkoittaa?
Se on ehkä eräänlaista kommunikaatiota.
Niitä on näkynyt puolen vuoden ajan.
- Avaruusolennoiltako? - Se ei ole varmaa.
Olemme keränneet alkeisopasta,
jotta saamme viestit selvitettyä, mutta työ on kesken.
- Kerroitteko siitä Scottille? - Hän halusi auttaa.
Kielsin sekaantumasta,
mutta hän...
Missä se on? Hän lähetti kuvakaappauksen viimeaikaisesta viestistä.
- Mitä siinä lukee? - Vaikea sanoa.
Ehkä koordinaatteja.
Ehkä he kutsuvat käymään.
Kuten sanoin, se ei ole valmis, ja selvitämme sitä edelleen.
Saamani viesti näytti tältä,
mutta ylärivin lopussa olivat numerot 2-9-0-1.
Oletteko varma?
Jos käytetään geodeettisia koordinaatteja,
se voisi olla täällä.
Noin 320 kilometrin päässä.
Jos Scott selvitti sijainnin, hän on taatusti matkalla tuonne.
Mahdollisesti.
Tarkistamme asian. Scott on vaarassa tietojensa takia,
ja niin voitte olla tekin.
- Se on käynyt mielessä. - Ihan totta.
Tämä koko juttu liittyy puolustusministeriön salaisiin ohjelmiin.
He laativat omat sääntönsä. Kannattaa kadota joksikin aikaa.
- Tule. - Juu.
Etsimme Scottin.
Pitäkää varanne.
Ole hyvä ja jätä viesti.
Kulta, missä sinä olet?
Jotakin tapahtui. Soita.
- Minne matka, tri Blair? - Älkää.
Ei.
Ei, älkää!
Olemme perillä. Ei näy mitään. Ei jälkeäkään Scottista.
Onko paikka väärä? Onko tämä turhaa?
No niin.
Minä vastaan. Hän voi olla huolissaan.
Tiedäthän nämä jutut?
- Älä vastaa. - Minkä takia? Hei!
- Oletko tosissasi? - Ei voi varoa liikaa.
Se, joka seurasi minua,
voi seurata Reenien signaalia ja sinun myös.
- Mutta nyt Reenie luulee... - Hyvä on.
- Toivottavasti olet tyytyväinen. - Odota.
Kuuletko?
Kuulen. Mitä se on?
En tiedä. Tule.
Mitä helkuttia he tekevät?
Näyttää UAP:n laskeutumispaikalta.
Nytkö uskot?
Piikki alkaa kymmenen minuutin kuluttua.
Mitä täällä tapahtuu?
- Hän piileskelee täällä. - Selvä.
Sinähän etsit ihmisiä työksesi.
Hajaannutaan.
Minä menen pohjoispuolelle, sinä etelään.
Jos jotain pitää tappaa, tehdään se.
- Ei tehdä. - Ellei ole pakko.
- Tule tähän 20 minuutin päästä. - Hyvä on.
Henkilöstö, siirtykää turva-alueen sisälle.
Colterin puhelimesta ei näy vieläkään mitään.
Niinkö?
Se oli hetken ajan päällä -
- ja katosi taas. - Kiva. Russell ei myöskään vastaa.
Hänen olisi pitänyt soittaa jo.
Keksin jotain. Soitan sinulle.
- Reenie. - Niin.
Lebanonin piirikunnan poliisin radiossa mainittiin koodi -
tri Blairille kuuluvasta autosta.
Poliisin radiossako? Fiksua. Mikä koodi se oli?
Ei hyvä. Koodi 10-54.
Onko se mahdollinen ruumis?
Kyllä. Ja sitten 10-56. Itsemurha.
Ei ole mahdollista. Hänen kimppuunsa hyökättiin.
Piikki alkaa viiden minuutin kuluttua.
Pudota se.
Missä veljesi on?
Veljenikö? Hän toimii omin päin kuten aina.
Yritäpä olla hänen veljensä. Hän tekee aina toisin.
- Yhtä sotkua. - Kuten isänne Ashton Shaw.
Perheellänne on tapana asettua hallituksen tielle.
Luulitko, etten tunne sinua? Älä nyt. Missä Scott Palmer on?
En ole kuullutkaan.
Olisi ikävää hajottaa -
tämä teidän tiedeprojektinne.
Tiedän näes, mistä on kyse.
Lähetitte kosmisen pikku viestin,
ja siihen tulikin vastaus, eikö niin?
Et tiedä, mistä puhut.
Ettekö rakentaneet laskeutumisalustan pikku avaruusolennolle?
Mitä luuletkin nähneesi, kukaan ei silti usko sinua.
Niin. Saatat olla oikeassa.
Mutta annan neuvon.
Ammu nyt, jos aiot ampua.
Askelkin vielä, niin tapan sinut.
Kolmen minuutin kuluttua.
Olisit ampunut minut, kun voit.
Mitäs täältä löytyy?
Hurjaa.
Kahden minuutin kuluttua.
Älä ammu, ole kiltti.
En tee pahaa. Tulin auttamaan.
Tyttäresi palkkasi minut etsimään sinua.
Ei. Minun on pakko nähdä tämä.
Tänne tulee alus. Tiedän sen.
Ei tule. He haluavat, että luulet niin.
Tiedän liikaa, mutta tätä ei voi salata.
- Kaiken takia ei kannata kuolla. - Tämän takia kannattaa!
Maailman pitää tietää, että tämä on totta. Vaimoni olisi halunnut sitä.
Tyttäresi palkkasi minut tuomaan sinut kotiin.
30 sekunnin kuluttua.
Hän ei halua elää ilman sinua.
Olet hänen ainoa läheisensä. Tule nyt.
Peitä korvasi.
Emme nähneet sitä.
He ovat täällä jossain! Etsikää heidät!
Tuo on merkkimme. Mentiin. Ota tämä ja seuraa.
Liikettä!
Mene.
Hei, kello käy. He tietävät meistä. Nyt pitää mennä.
Haluan nähdä, mitä tapahtuu. Avaruusalus on ehkä yhä täällä.
Nyt tai ei koskaan.
Emme ehdi odottaa. Mennään.
Huomio, henkilöstö. Alueelle on tunkeuduttu luvatta.
Tulkaa!
Alueelle on tunkeuduttu.
Pysykää paikoillanne!
Tulkaa!
He ovat liikkeellä!
Mentiin!
Pian nyt!
He katoavat näkyvistä alueen ulkopuolella.
Voi taivas. Hekö?
Osun renkaisiin täältä.
Ei. Saatamme tarvita autoa.
Colter Shaw?
Sinulle on puhelu.
Kuka siellä?
Luojan kiitos. Senkin paskapää, olin huolissani.
- Reenie. - En halua huolehtia.
Reenie? Russell tässä. Anteeksi, etten vastannut.
Se on Colterin syytä. Kiitos pakusta.
- Selvä. - Et vastannut? Ole hiljaa.
- Tiedätkö, miten kallis paku oli? - Ole hyvä.
Ja auttajan lähettäminen? Kaksi tomppelia veljestä,
eikä kumpikaan osaa lähettää tekstiviestiä. Paskapää!
Isä!
Hei.
Voi taivas. Anteeksi.
Ei se mitään. Onneksi olet turvassa.
- Kiitos. - Ole hyvä. Kiitos.
Pitäkää toisistanne huolta.
Kyllä.
Mitä sanot? Etkö usko vieläkään?
Näin siellä jotain.
Se ei todista mitään.
Näitkö sinä jotain?
Kuulin sen. Tunsin sen. Näin valon.
Ehkä he testasivat uutta puolustusjärjestelmää.
Tai ehkä laskeutumisalus toiselta planeetalta -
laskeutui 50 metrin päähän meistä.
No...
Nappasin jotakin.
- Katso. - Mitä nappasit?
Onpa hieno.
Hieno kivi.
Ei, se on metalliseos. Katso tarkemmin.
Se on rakennettu. Se voi olla aluksen palanen.
Nyt uskon vähemmän.
Minulla on tuttu, joka tekee kokeita...
- Metalliseos-tuttuko? - Juuri niin.
- Eikö sinulla ole? - En tarvitse sellaista.
Onko tuttua, joka vie minut autolleni?
Tule.
Kiva kärry. Ajaisin tällä mielelläni.
Ei tule tapahtumaan.
- Sain viestin Velmalta. - No mitä?
He ovat tyytyväisiä, kun palaat ehjänä.
Niin. Tri Blairin ruumis löytyi hänen autostaan.
Kuulemma itsemurha.
- He listivät hänet. - Niin.
Velma pelkää, että he ovat yhä kannoillamme.
He olivat vain huolissaan, kun joku tuli häiritsemään -
heidän puuhiaan tukikohdassa.
Siksi he etsivät Scottia ja tappoivat tohtorin.
Sirkus lähti pois, eivätkä he enää välitä.
- Se on ohi. - Sanoin Velmalle niin.
Eikä Scottilla ollut todisteita.
Hän kuulostaa salaliittoja suoltavalta höyrypäältä.
Tietäisinpä hallituksen tyypin nimen.
Miten hän tietää perheestämme?
Mitä tarkoitat?
Juttelimme, ennen kuin löin häneltä tajun kankaalle.
Hän tiesi isästä.
- Niinkö? - Niin.
Vakoojien vakiohommaa. Pudottele muruja ja seuraa sitten jälkiä.
- Ehkä se oli muutakin. - Mitä tarkoitat?
Dorylla on laatikollinen isän tavaroita. Tiedätkö niistä?
- Mitä siinä on? - En tiedä.
Roinaa varmaan. Siitä viis.
Outoa, että hänellä on laatikko,
josta hän ei kerro kummallekaan.
Tiedätkö, mitä luulen?
Hän ei halunnut, että päädyt tonkimaan olemattomia.
Mitä sinä teet? Autoni on metsässä.
Tämä ei sovi hiekkatielle.
Hait minut salaiselta tukikohdalta.
Se oli hätätilanne. Tämä ei ole, joten ala kävellä.
Oletko tosissasi?
Selvä. Hyvä on. Ymmärrän kyllä.
Ei hätää.
- Minne lähdet? - Coloradoon.
- Mitä siellä on? - Reenie.
Menen hänen lupaamilleen treffeille.
Hän suostui illalliselle, koska pelastin sinut.
- Etkä pelastanut. - Vähän.
Tiedät, mitä sanoa hänelle. Kehu veljeäsi.
- Katsotaan. - Arvostan sitä.
Nähdään, kun nähdään.
Russ.
Kiitos, että pelastit minut.
Vähän.
Käännös: Kati Karvonen